Chuseok

Rencana ini adalah tentang Hari Kesyukuran di Korea. Untuk kegunaan lain, sila lihat Hari Kesyukuran (nyahkekaburan).

Perayaan Chuseok (Korea: 추석), Jungchujul, Gabe atau Hangawi (Korea: 한가위, nama dalam bahasa Korea purba untuk "pertengahan hebat") merupakan perayaan hari kesyukuran penting bagi masyarakat Korea. Perayaan Chuseok disambut pada hari ke-15 dalam bulan ke-8 menurut kalendar lunar masyarakat Korea. Chuseok bererti hari kebesaran dalam pertengahan bulan Ogos sebagai menyambut musim menuai. Perayaan ini mempunyai erti istimewa bagi masyarakat Korea di mana pada hari itu mereka kembali ke kampung halaman (bon-ga) untuk berziarah di makam para nenek moyang.


 Tradisi 
200px|kiri|thumb|Aturan hidangan yang disusun bagi tradisi Charye.
Pada masa kini di Korea Selatan, masyarakat Korea yang tinggal di bandar besar seperti Seoul dan Incheon akan pulang ke kampung halaman masing-masing. Mereka melakukan upacara penyembahan nenek moyang pada awal pagi. Antara tradisi menyambut perayaan Chuseok adalah bulcho, sungmyo dan charye. Selain itu, salah satu makanan utama yang disediakan pada hari perayaan Chuseok ialah Songpyeon (송편). Songpyeon merupakan sejenis kek nasi berbentuk bulan sabit yang dikukus pada jarum pain.

 Bulcho dan sungmyo 
Tradisi ini dilakukan di kawasan perkuburan. Tradisi bulcho merupakan satu tradisi dimana masyarakat Korea akan menziarahi kubur ahli keluarga mereka sepanjang musim panas serta membersihkan kawasan kubur seperti mencabut rumput. Sungmyo pula adalah tradisi memberi penghormatan kepada kubur ahli keluarga. Tradisi ini dilakukan dengan memberi tunduk hormat dan menyediakan hidangan seperti alkohol, buah-buahan, daging dan shikhye.

 Charye 
Charye adalah suatu tradisi menyediakan meja dengan makanan untuk dipersembahkan kepada nenek moyang di rumah. Terdapat pelbagai langkah teliti diambil kira bagi menyediakan meja seperti menyalakan lilin sebelum minuman beralkohol di tuang ke dalam tiga cawan yang berbeza dan tunduk hormat sebanyak dua kali selepas itu. Setiap hidangan juga mempunyai tempat tertentu untuk dihidangkan pada atas meja.

 Tarikh Chuseok (takwim Gregory) 
Berikut merupakan tarikh perayaan Chuseok mengikut kalendar Gregory. Sehari sebelum dan selepas Chuseok adalah hari kelepasan umum di Korea Selatan.

 Tahun  Tarikh 2006 6 Oktober 2007 14 September 2009 3 Oktober 2010 22 September 2011 12 September 2012 30 September 2013 19 September 2014 8 September 2015 27 September 2016 15 September 2017 4 Oktober 2018 24 September

 Pautan luar 
 Perayaan Chuseok
 Chuseok di laman sesawang pelancongan rasmi Korea 

Kategori:Pesta di Korea
Kategori:Perayaan September
Kategori:Perayaan Oktober
Kategori:Cuti musim luruh
Kategori:Cuti umum di Korea